20 th Century Fox hefur sett í loftið fyrstu stikluna úr Deadpool . Þar er á ferðinni enn ein ofurhetjan úr smiðju Marvel . Þessi er reyndar eins konar andhetja sem kallar ekki allt ömmu sína , eins og sjá má í blóðugri stiklunni sem er bönnuð börnum . Grínið er samt aldrei langt undan . Ryan Reynolds fer með aðalhlutverkið og það eru framleiðendur X-Men sem sjá um að koma myndinni á hvíta tjaldið . Stiklan var frumsýnd í þætti Conan O´Brien á TBS-stöðinni en hann var á meðal gesta á Comic Con-hátíðinni á dögunum . Deadpool fjallar um fyrrverandi sérsveitarmanninn Wade Wilson sem veikist og ákveður að gangast undir tilraunakennda læknismeðferð . Í kjölfarið breytist hann í Deadpool , kaldhæðna ofurhetju með lækningarmátt , sem leitar uppi manninn sem var nálægt því að drepa hann . Myndin kemur í bíó í febrúar á næsta ári .